Príloha č. 1-3 Formuláru ŽoNFP OP ĽZ DOP 2016/4.2.1/03

Súhrnné čestné vyhlásenie

Žiadateľ upraví Súhrnné čestné vyhlásenie tak, aby korešpondovalo so Spôsobom overenia/Formou preukázania splnenia podmienky poskytnutia príspevku uvedenými vo výzve OP ĽZ DOP 2016/4.2.1/01 a obsahovalo len relevantné časti. Tzn. žiadateľ odstráni tie konkrétne body Súhrnného čestného vyhlásenia, ktoré sú v jeho prípade irelevantné a zároveň odstráni sivou farbou zvýraznený nižšie uvedený text, vrátane tohto textu, ktoré slúžia ako pomôcka pre správne vyplnenie Súhrnného čestného vyhlásenia.
Dolu podpísaný ................................................................ (titul (ak relevantné), meno, priezvisko) ako štatutárny zástupca/štatutárny orgán žiadateľa/osoba oprávnená konať v mene žiadateľa ............................................................................................. (názov žiadateľa), identifikačné číslo ............................... (IČO), sídlom .................................................................... (adresa sídla žiadateľa)
ako žiadateľ o nenávratný finančný príspevok (ďalej len „žiadateľ“) týmto na účely predloženia žiadosti o nenávratný finančný príspevok (ďalej len „ŽoNFP“) predkladanej v rámci výzvy OP ĽZ DOP 2016/4.2.1/01 pre projekt s názvom .................................................................................

čestne vyhlasujem

1.	že žiadateľ je akreditovaným subjektom podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov,
2.	že žiadateľ nie je dlžníkom na daniach,
3.	že žiadateľ nie je dlžníkom poistného na zdravotnom poistení v žiadnej poisťovni poskytujúcej verejné zdravotné poistenie v Slovenskej republike,
4.	že žiadateľ nie je dlžníkom poistného na sociálnom poistení,
5.	že voči žiadateľovi nie je vedené konkurzné konanie, reštrukturalizačné konanie a žiadateľ nie je v konkurze alebo v reštrukturalizácii,
6.	že voči žiadateľovi nie je vedený výkon rozhodnutia ani vymáhacie konanie v zmysle článku 71 Nariadenia Európskeho parlamentu a Rady (EÚ) č. 1303/2013 zo 17. decembra 2013 po premiestnení výrobnej činnosti mimo oblasti programu,
7.	že voči žiadateľovi sa nenárokuje vrátenie pomoci na základe rozhodnutia EK, ktorým bola pomoc označená za neoprávnenú a nezlučiteľnú so spoločným trhom,
8.	že žiadateľ ani jeho štatutárny orgán, ani žiadny člen štatutárneho orgánu, ani prokurista/i ani osoba splnomocnená zastupovať žiadateľa v konaní o ŽoNFP neboli právoplatne odsúdení podľa Trestného zákona za trestný čin korupcie, za trestný čin poškodzovania finančných záujmov Európskych spoločenstiev, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácie pri verejnom obstarávaní a verejnej dražbe,
9.	že žiadateľ, ktorým je obec, nie je v nútenej správe v zmysle §19 ods. 9 zákona č. 583/2004 Z. z. o rozpočtových pravidlách územnej samosprávy v znení neskorších predpisov,
10.	že žiadateľ nie je v konflikte záujmov v zmysle § 46 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (t.j. nepodieľal sa na riadení alebo niektorej z činností pri príprave výzvy).
11.	že žiadateľ zabezpečí kvalitatívnu stránku vykonávaných činností v rámci projektu splnením minimálnych kvalifikačných a odborných predpokladov osôb, ktoré sú s prijímateľom v pracovnoprávnom, v obdobnom právnom vzťahu, alebo v prospech prijímateľa vykonávajú činnosť v súlade s príslušnými všeobecne záväznými právnymi predpismi, ktorých aplikáciu v tejto súvislosti pripustil/nevylúčil Poskytovateľ NFP vo výzve,
12.	že žiadateľ neporušil zákaz nelegálnej práce a nelegálneho zamestnávania podľa osobitného predpisu za obdobie 5 rokov predchádzajúcich podaniu ŽoNFP,
13.	že údaje uvedené v Prílohe č. 8 výzvy Doplňujúce informácie k časti 7.4 ŽoNFP Administratívna a prevádzková kapacita žiadateľa a v časti 7.4 ŽoNFP sú totožné s údajmi uvedenými v účtovnej závierke k 31.12.......... (žiadateľ doplní rok) a účtovná závierka je zverejnená v registri účtovných závierok (žiadateľ doplní presný a funkčný link na webové sídlo),
14.	že žiadateľ disponuje zamestnancami na riadenie projektu,
15.	projekt je v súlade s princípmi podpory rovnosti mužov a žien a nediskriminácie podľa článku 7 všeobecného nariadenia a v súlade s princípom udržateľného rozvoja podľa článku 8 všeobecného nariadenia,

Žiadateľ si je vedomý právnych dôsledkov nepravdivého vyhlásenia o skutočnostiach uvedených v jednotlivých bodoch tohto Súhrnného čestného vyhlásenia. V schvaľovacom procese je Poskytovateľ povinný v prípade akéhokoľvek podozrenia nasvedčujúceho, že bol alebo mohol byť spáchaný trestný čin (napr. subvenčný podvod v súlade s § 225 Trestného zákona, poškodzovanie finančných záujmov Európskych spoločenstiev v súlade s § 261 Trestného zákona, falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky v súlade s § 352 Trestného zákona), takúto skutočnosť podľa § 3 ods. 2 Trestného poriadku oznámiť bezodkladne orgánom činným v trestnom konaní.

Titul (ak relevantné), meno a priezvisko štatutárneho zástupcu/štatutárneho orgánu/osoby oprávnenej konať v mene žiadateľa		
Podpis a pečiatka (ak relevantná)		
Miesto a dátum